Rozhodnutie Komisie
zo 16. mája 1994,
ktorým sa mení a dopĺňa rozhodnutie 91/637/EHS, ktorým sa ustanovuje vzor správy prenášanej prostredníctvom počítačovej siete "Animo"
(94/307/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách pri obchodovaní s určitými živými zvieratami a živočíšnymi výrobkami v rámci trhu spoločenstva s cieľom dobudovania vnútorného trhu [1], naposledy zmenenú a doplnenú smernicou 92/118/EHS [2], najmä na jej článok 20,
so zreteľom na smernicu Rady 91/628/EHS z 19. novembra 1991 o ochrane zvierat počas prepravy, ktorou sa menia a dopĺňajú smernice 90/425/EHS a 91/496/EHS [3], v znení rozhodnutia 92/438/EHS [4], najmä na jej článok 6 ods. 3,
keďže je nevyhnutné zaradiť informácie potrebné na súlad s požiadavkami na ochranu zvierat ustanovenými v smernici 91/628/EHS do počítačovej siete Animo;
keďže správa, ktorá sa má prenášať prostredníctvom siete Animo, by sa na tento účel mala doplniť a používaný softvér by sa mal príslušne prispôsobiť;
keďže pri prispôsobení aplikačného softvéru sa zohľadnia podmienky v členských štátoch tak, aby uvedený softvér zodpovedal ich prevádzkovým potrebám;
keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Rozhodnutie Komisie 91/637/EHS [5] sa mení a dopĺňa takto:
1. Článok 2 sa týmto mení a dopĺňa takto:
"Článok 2
Komisia zabezpečí aktualizáciu aplikačného softvéru s cieľom zaradiť informácie o ochrane zvierat a vývoji rôznych počítačových súborov potrebných na aplikáciu. Komisia zabezpečí, aby bol aktualizovaný softvér k dispozícii členským štátom najneskôr 1. marca 1995."
2. Príloha sa nahrádza prílohou k tomuto nariadeniu.
Článok 2
Toto rozhodnutie je adresované členským štátom.
V Bruseli 16. mája 1994